Vragmotorbestuurder met lewenskake bevryDie bestuurder van ŉ ligte vragmotor moes met lewenskake bevry word nadat die voertuig in Pietermaritzburg teen ŉ lamppaal gebots het. Nooddienspersoneel van ER24 het met hul aankoms op die toneel in Crossstraat, Pelham Noord, die bestuurder in sy sitplek gestabiliseer terwyl hulle vir die brandweer gewag het. Die 28-jarige man het verskeie gebreekte bene, inwendige beserings en ŉ besering aan sy heup opgedoen. Nadat hy bevry is, is hy per ambulans na die Edenvale-hospitaal geneem. Hoewel die presiese oorsaak van die ongeluk nog ondersoek word, het die bestuurder verduidelik dat hy ŉ ongeluk met ŉ ander voertuig probeer voorkom het deur uit te swaai, en dat hy toe beheer oor die vragmotor verloor het.